recursal/SuperWikiNEXT-32B huggingface dataset:
**Román Fernando Martínez** (s. 27. maaliskuuta 1983 Morón, Argentiina) on argentiinalainen jalkapalloilija. Hän edustaa tällä hetkellä argentiinalaista Tigreä ja on pelipaikaltaan keskikenttäpelaaja.

Seurajoukkueura
---------------

Martínez aloitti uransa paikallisseura Deportivo Morónista vuonna 2000. Edustettuaan joukkuetta neljän kauden ajan, hän siirtyi maan pääsarjaseura Arsenal Sarandíin kaudeksi 2004–2005.

Vuonna 2006 hän siirtyi lainasopimuksella alemmalla sarjatasolla pelanneeseen Tigreen. Joukkue nousi kauden päätteeksi pääsarjaan ja sijoittui syyskaudella 2008 toiseksi. Sijoitus oli sen tähän astisen seurahistorian korkein.

Kaudeksi 2008–2009 Martínez siirtyi espanjalaisseura Espanyoliin. Hän teki ensimmäisen maalinsa joukkueessa 13. joulukuuta 2008 ottelussa Valenciaa vastaan. Martínez sai kiitettävästi peliaikaa läpi kauden, sillä samalla pelipaikalla normaalisti pelannut Iván de la Peña kärsi jatkuvista loukkaantumisista. Hän pelasi lopulta kauden aikana 32 ottelua ja teki niissä viisi maalia.

Kesällä 2009 hän siirtyi kauden kestävällä lainasopimuksella pääsarjaan nousseeseen Tenerifeen. Hän teki kauden aikana yhteensä viisi maali, joista neljä tuli viimeisien seitsemän ottelukierroksien aikana. Maalit pelastivat tärkeitä pisteitä Sporting Gijónia ja Racing Santanderia vastaan, mutta lopulta sekään ei riittänyt vaan joukkue putosi pääsarjasta.

Hän palasi kaudeksi 2010–2011 Tigreen lainasopimuksella.

Aiheesta muualla
----------------

* Tilastot BDFutbol -sivustolla (englanniksi)
**Clarence Weatherspoon** (s. 8. syyskuuta 1970 Crawford, Mississippi) on yhdysvaltalainen uransa lopettanut koripalloilija. Isona laitahyökkääjänä pelannut Weatherspoon edusti 13 kautta kestäneellä urallaan suurimmaksi osaksi ensimmäistä seuraansa Philadelphia 76ersiä. Sittemmin hän pelasi myös Golden State Warriorsissa, Miami Heatissa, Cleveland Cavaliersissa, New York Knicksissä ja Houston Rocketsissa.

Hän sijoittui toiseksi vuoden 1993 donkkikilpailussa, jonka voitti Harold Miner.

Weatherspoon pelasi myös Yhdysvaltain koripallomaajoukkueessa, jossa hän saavutti pronssia vuoden 1991 Pan-Amerikan kisoissa.

Ura
---

Ennen ammattilaisuraansa Weatherspoon pelasi Southern Mississippi yliopiston joukkueessa, jossa hän teki 18,2 pistettä per ottelu. Philadelphia 76ers varasi hänet vuoden 1992 NBA:n varaustilaisuuden ensimmäisen kierroksen yhdeksännellä valinnalla. Weatherspoon nousi heti ensimmäisellä kaudellaan avausviisikkoon ja oli joukkueensa kolmanneksi paras pistemies heti Hersey Hawkinsin ja Jeff Hornacekin jälkeen. Pistetahti jatkui vakuuttavana, ja hän oli toisen kauden päätteeksi joukkueensa paras pistemies. Hän sai sen ansiosta lempinimekseen "Baby Barkley", koska hän muistutti pelityyliltään aikaisemmin seurassa pelannutta Charles Barkleyta. 76ers ei kuitenkaan koskaan selvinnyt pudotuspeleihin, vaikka joukkueella oli uusia hankintoja, kuten Jerry Stackhouse, Allen Iverson ja Derrick Coleman. Viiden ja puolen kauden jälkeen Weatherspoon kaupattiin helmikuussa 1998 Golden State Warriorsiin yhdessä Jim Jacksonin kanssa. Philadelphiassa Weatherspoon teki keskimäärin 16,2 pistettä ja keräsi 5,8 levypalloa ottelua kohden.

Uudessa seurassa Weatherspoon pelasi vain kauden loppuun ja siirtyi tammikuussa 1999 vapaana pelaajana Miami Heatiin. Miamissa hän jäi lähinnä vaihtopelaajan rooliin ja teki kahden kauden aikana vain 7,6 pistettä per ottelu. Joukkueen mukana hän pääsi kuitenkin pelaamaan pudotuspeleissä molemmilla kausilla, joista paras saavutus oli välierät kaudella 1999-2000.

### Cleveland Cavaliers ja New York Knicks

Elokuun lopulla 2000 Weatherspoon kaupattiin yhdessä Chris Gatlingin kanssa Cleveland Cavaliersiin, jossa hän pelasi kauden kaikki ottelut. Weatherspoon saavutti 11,2 pisteen keskiarvon ottelua kohden ja keräsi 9,7 levypalloa. Hän sijoittui kahdeksanneksi levypallotilastossa 796 levypallollaan. Siitä huolimatta hän vaihtoi kauden jälkeen seuraa siirtyessään vapaana pelaajana New York Knicksiin heinäkuussa 2001. Weatherspoon jäi jälleen vaihtopelaajan rooliin ja teki enää 7,7 pistettä ottelua kohden, mutta onnistui keräämään 7,9 levypalloa.

### Houston Rockets

Joulukuussa 2003 Weatherspoon kaupattiin Houston Rocketsiin, jossa hän jäi tyysti vaihtopelaajan rooliin. Joukkue selvisi pudotuspeleihin Weatherspoonin aikana, mutta jäi molemmilla kerroilla ensimmäiselle kierrokselle. Elokuussa 2005 Rockets luopui hänestä, jonka jälkeen Weatherspoon myös päätti uransa.

Lähteet
-------

* Clarence Weatherspoon NBA.comissa (englanniksi)
**Svatopluk Hermann** (s. 6. toukokuuta 1962) on tšekkoslovakialainen entinen jääkiekkoilija. Hän edusti urallaan Tšekkoslovakian liigassa HC Vítkoviceä ja HC Zlíniä. Hermann teki Vítkovicessä yhden kauden piste-ennätyksensä kaudella 1989–1990, jolloin hän teki tehot 12+20=32. Hermann sijoittui joukkueen sisäisessä pistepörssissä kolmanneksi.

Kaudella 1990–1991 Hermann liittyi Suomen II-divisioonassa pelanneeseen Kajaanin Hokkiin. Hän teki 14 ottelussa tehot 19+15=34, ja voitti joukkueen sisäisen maalipörssin, vaikka hän pelasi vain murto-osan kaudesta. Hermann oli Hokin toiseksi paras pistemies Teppo Virran jälkeen. Hän jatkoi Hokissa vielä kauden 1991–1992, jolloin Hermann teki 34 ottelussa tehot 42+51=93. Lukema on Hokin seurakohtainen yhden kauden piste-, maali- ja syöttöennätys. Suomen kolmanneksi korkeimmalla sarjatasolla Jukka Holtari on tehnyt yhtä paljon pisteitä Shakersissa kaudella 1990–1991. Kahdeksan muuta pelaajaa ovat tehneet yhdessä kaudessa enemmän pisteitä kuin he.

Hermann palasi kaudeksi 1992–1993 kotimaahansa. Hän aloitti kauden Vítkovicessä, mutta siirtyi loppukaudeksi HC Zlíniin, jossa Herman lopetti uransa.

Lähteet
-------

* Svatopluk Hermann The Internet Hockey Databasessa (englanniksi)
* Svatopluk Hermann Eurohockey-sivustolla (englanniksi)
* Svatopluk Hermann *Elite Prospects*. Everysport Media Group AB.  (englanniksi)
**Gaizka Toquero Pinedo** (s. 9. elokuuta 1984 Vitoria-Gasteiz, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Alavésia ja on pelipaikaltaan hyökkääjä.

Seurajoukkueura
---------------

Toquero on pelannut juniorivuosinaan Real Sociedadissa, sekä myöhemmin Deportivo Alavésin reservijoukkueissa. Kaudeksi 2006–2007 hän siirtyi Lemonaan, joka pelasi Segunda División B:ssä.

Seuraava kausi 2007–2008 baskiseura Sestaossa sujui hyvin, ja hän herätti kiinnostusta muun muassa baskialueen suurseura Athletic Bilbaossa, jonne hän myöhemmin kesällä 2008 myös siirtyi. Toquero ei kuitenkaan mahtunut päävalmentaja Joaquín Caparrósin suunnitelmiin, ja niin hän siirtyi vielä ennen kauden alkua lainasopimuksella alemmalla sarjatasolla pelanneeseen Eibariin.

1. tammikuuta 2009 15 pelatun ottelun jälkeen hän sai kutsun takaisin omistajaseuraansa ja teki ensiesiintymisensä maan korkeimalla sarjatasolla Primera Divisiónissa vajaa viikkoa myöhemmin ottelussa Espanyolia vastaan. Ensimmäisen maalinsa joukkueessa hän teki 4. maaliskuuta 2009 Copa del Reyn ottelussa Sevillaa vastaan. Samaisessa kilpailussa joukkue eteni loppuotteluun, jossa se kohtasi Barcelonan. Toquero vei bilbaolaiset aluksi johtoon, mutta lopulta ottelu kääntyi kuitenkin Barcelonan eduksi 4–1.

Kaudella 2009–2010 hän muodosti tutkaparin Espanjan maajoukkueessakin pelanneen hyökkääjä Fernando Llorenten kanssa. Toquero laukoi kauden aikana kahdeksan maalia 31 ottelussa.

Aiheesta muualla
----------------

* Gaizka Toqueron esittely Athletic Bilbaon kotisivustolla (englanniksi)
* Gaizka Toqueron tilastot BDFutbol-sivustolla (englanniksi)
**Dominique Cuperly** (s. 5. syyskuuta 1952 Chaumont) on ranskalainen jalkapallovalmentaja ja entinen keskikenttäpelaaja. Hän toimii qatarilaisen Lekhwiyan päävalmentajana.

Pelaajaura
----------

Keskikentällä pelannut Cuperly vietti koko uransa Ranskassa 1970-, ja 1980-luvulla. Hän edusti muun muassa Metzia ja Auxerrea.

Valmennusura
------------

Cuperly aloitti valmentamisen Ranskassa vuonna 1985 entisen seuransa Auxerren apuvalmentajana. Hän toimi ensimmäisen kerran päävalmentajan roolissa Grenoblessa kaudella 2003-2004.

Heinäkuussa 2010 Cuperly nimitettiin Marokon maajoukkueen apuvalmentajaksi, mutta sai toimia marraskuuhun asti väliaikaisena valmentajana Eric Geretsin ollessa vielä Al-Hilalin päävalmentajana. Hän valmensi Marokossa Geretsin apuvalmentajana kaksi vuotta. Geretsin siirtyessä qatarilaiseen Lekhwiyaan lokakuussa 2012 Cuperly seurasi belgialaista uuteen seuraan apuvalmentajaksi.

Lähteet
-------

* Transfermarkt (englanniksi)

|  |  |  |
| --- | --- | --- |
| Edeltäjä:**Hassan Moumen** | **Marokon maajoukkueen päävalmentaja**2010 | Seuraaja:**Eric Gerets** |
**Vladimir Nikolajevitš Sahnov** (s. 25. huhtikuuta 1961 Kamenka, Tselinogradin alue, Kazakstan) on entinen neuvostoliittolainen hiihtäjä. Hän saavutti vuosina 1987 ja 1988 MM- ja olympiahopeaa Neuvostoliiton viestijoukkueessa.

Reumatismista kärsinyt Sahnov aloitti hiihtouransa paikallisessa maatalousoppilaitoksessa opettajansa Albert Smaginin valmennuksessa. Vuonna 1979 Apatiitissa käydyissä Neuvostoliiton juniorimestaruuskilpailuissa hän saavutti sijat neljä ja kuusi ja pääsi nuorten maajoukkueeseen. Samana vuonna hän voitti Kazakstanin juniorimestaruuden. Seuraavana vuonna hän oli mukana voittamassa viestikultaa Euroopan sosialistimaiden välisissä kilpailuissa. Vuonna 1981 hän voitti juniorien Neuvostoliiton mestaruuden.

Sahnov ei kuitenkaan päässyt mukaan Neuvostoliiton miesten maajoukkueeseen ja häntä pyydettiin jo vaihtamaan ampumahiihtoon, kunnes maajoukkuevalmentaja vaihtui ja hän pääsi joukkueeseen. Seuraavana vuonna Sahnov täytti valmentajien odotukset voitettuaan 21-vuotiaana Neuvostoliiton mestaruuden sekä neuvostokansojen spartakiadit 50 kilometrin matkalla aikuisten sarjassa. 

1984 Sarajevon olympialaisten 30 kilometrin kilpailuun Sahnov lähti matkaan alkupään lähtönumerolla. Kisan edetessä lumisade sankkeni ja Sahnov johti kilpailua vielä 60 maaliin tulijan jälkeen, mutta lopulta neuvostoliittolaiset Nikolai Zimjatov ja Aleksandr Zavjalov sekä ruotsalainen Gunde Svan etenivät mitaleille ja jättivät Sahnovin neljännelle sijalle. 1986 Sahnov voitti jälleen 50 kilometrin kuninkuusmatkan neljän vuoden välein järjestetyissä Neuvostoliiton kansallisuuksien spartakiadeissa.

1987 MM-kisoissa Sahnov oli mukana hopealle hiihtäneessä viestijoukkueessa yhdessä maanmiehensä Vladimir Smirnovin, Mihail Devjatjarovin ja Aleksei Prokurorovin kanssa. Vuotta myöhemmin Calgaryn olympialaisissa sama joukkue sijoittui jälleen hopealle. 

Sahnov joutui lopettamaan uransa vuonna 1989 terveydellisten ongelmien vuoksi. Sittemmin hän toimi vuosina 1993–1999 Kazakstanin miesten hiihtomaajoukkueen päävalmentajana. Nykyisin hän asuu Kökşetawssa.

Lähteet
-------

* Vladimir Sahnov Kansainvälinen hiihtoliitto (FIS).  (englanniksi)
* Henkilökuva Kökşetawn sivuilla
**Bengt Krook** (noin 1720 – 22. marraskuuta 1770 Pernaja) oli suomalainen kirkkoherra ja rehtori, joka sai professorin arvonimen.

Bengt Krookin vanhemmat olivat Hollolan kirkkoherra Bengt Krook (1682-1749) ja Katarina Printz. Hän kävi Porvoon lukiota ja tuli ylioppilaaksi Turussa 1735 ja Uppsalassa 1736. Krook valmistui Turun akatemiasta filosofian maisteriksi 1745 ja hänet vihittiin papiksi Porvoon hiippakunnassa 1757.

Krook oli professori Olof Rudbeck nuoremman amanuenssina Uppsalan yliopistossa 1738. Hänestä tuli Turun akatemian dosentti 1746 ja Mikkelin triviaalikoulun rehtori 1747. Krook siirtyi koulun mukana Rantasalmelle 1748. Hän oli sitten Porvoon lukion kreikan ja heprean kielten lehtorina vuodesta 1753 ja Pernajan kirkkoherrana vuodesta 1758. Krook sai rovastin arvon 1763 ja hän oli puhujana pappeinkokouksessa Porvoossa 1750. Professorin arvonimen Krook sai 1755.

Bengt Krook oli naimisissa vuodesta 1756 Maria Benedikta Heintziuksen (k. 1813) kanssa tämän ensimmäisessä avioliitossa.

Lähteet
-------

1. 1 2 3 4  Yrjö Kotivuori, Ylioppilasmatrikkeli 1640–1852: Bengt Krook. Verkkojulkaisu 2005. Luettu 15.5.2021.
**Arthur Heygate Mackmurdo** (12. joulukuuta 1851, Lontoo – 15. maaliskuuta 1942) oli progressiivinen englantilainen arkkitehti ja muotoilija, joka vaikutti arts and crafts -liikkeessä. Tunnetuksi hän tuli Century Guild of Artists -organisaation kautta, jonka hän perusti ystävänsä Selwyn Imagen sekä vanhan oppilaansa Herbert P. Hornen kanssa vuonna 1882.

Mackmurdo sai koulutuksen Felstedin koulussa, Luoteis-Essexissä. Hän aloitti oppisopimuksen uusgotiikan kannattajan arkkitehti James Brooksin hoteissa 1869. Neljän vuoden kuluttua Mackmurdo vieraili John Ruskinin School of Drawing:ssa, ja lähti Ruskinin mukana Italiaan seuraavana vuonna, 1874. Samana vuonna hän avasi lisäksi oman arkkitehtitoimistonsa osoitteessa 28, Southampton Street, Lontoo.

The Century Guild of Artists oli yksi menestyksekkäimmistä 1880-luvulla perustetuista käsityöläisten ammattikunnista. Se tarjosi kotien ja rakennusten kokonaisvaltaista sisustamista. Lisäksi taiteilijoita rohkaistiin osallistumaan suunnittelemiseen sekä toteuttamiseen. Mackmurdo itse esimerkiksi hallitsi monia käsityöläisammatteja, metallitöistä puusepän töihin. 

Mackmurdon töistä kuuluisimpina voidaan pitää 8 Private Road, Enfield, London (1887), ja 25 Cadogan Gardens, London (1893-1894). Viimeksi mainittu oli suunniteltu taiteilija Mortimer Manpesin studioksi.

Lähteet
-------

* Victorian Web: A.H. Mackmurdo, an Overview ("Arthur Heygote Mackmurdo" throughout)
* Pamela Todd, *The Arts and Crafts Companion*: (Arkistoitu – Internet Archive) Introduction: Philosophy & Background
* L.Lambourne. 1980. "Utopian Craftsmen: The Arts and Crafts Movement from the Cotswold to Chicago"

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* Musée d'Orsay
* Victoria
* RKD Artists
* ULAN

 |
|  |
| Henkilöt | 
* Trove

 |
|  |
| Muut | 
* SNAC

 |

 |
Tāmati Wāka Nene, kuva 1870-luvulta
**Tāmati Wāka Nene** (~1785 – 4. elokuuta 1871) oli Uuden-Seelannin pohjoisosassa vaikuttanut maoripäällikkö eli *rangatira*, joka osallistui maorisotiin brittien puolella Hone Hekeä vastaan käydyssä lipputankosodassa.

Tāmati Wāka Nenen māorikielen muistomerkki Russellissa.

Elämä
-----

Tāmati Wāka Nene syntyi Bay of Islandsissa luultavasti vuonna 1785. Hänen sukunsa kuului alueen tärkeimpiin ja he olivat johtavassa asemassa Ngāpuhi-heimossa. Muskettisotien aikana Tāmati Wāka Nene nousi yhdeksi heimon sotapäälliköistä. Sodan aikana hän johti joukkojaan Uuden-Seelannin Pohjoissaaren eteläkärkeen saakka ja valloitti sekä osti alueita matkan varrelta. Vuonna 1828 hän nousi heimonsa johtoon sen aikaisemman päällikön kuoltua taistelussa.

Tāmati Wāka Nene uskoi kaupankäynnin eurooppalaisten kanssa hyödyttävän häntä ja hän otti suojelukseensa paikalliset lähetyssaarnaajat. Hän otti itse kasteen vuonna 1839. Nene kannatti Waitangin sopimusta ja suostutteli monet muut maoripäälliköt allekirjoittamaan sen. Hän lupasi silloiselle kuvernöörille Robert FitzRoylle pitävänsä kurissa muut paikalliset maoriheimot ja hän koki loukkauksena Hone Heken lipputangon kaadon ja lopulta hyökkäyksen Russeliin. Nenen onnistui suostutella Heke antautumaan ja sota päätyi vuonna 1846. Nene kuoli vuonna 1871 ja hänet on haudattu Russeliin.

Lähteet
-------

* Tāmati Wāka Nene in the Dictionary of New Zealand Biography

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* Te Papa (New Zealand)

 |

 |
Thomas Pogge (2014)
**Thomas Winfried Menko Pogge** (s. 1953) on saksalainen filosofi ja hoitaa filosofian ja kansainvälisten suhteiden professuuria Yalen yliopistossa sekä toimii mielen tutkimuksen keskuksen tutkimuspäällikkönä Oslon yliopistossa. Hänen Harvardin yliopistoon tekemäänsä tohtorinväitöstä ohjasi John Rawls.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Thomas Pogge**.
* Faculty homepage at Yale University (official)
* A UNU Conversation with Thomas Pogge (Arkistoitu – Internet Archive). A video interview conducted at the United Nations University.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Muut | 
* IdRef

 |

 |
**Tamara Taylor** (s. 27. syyskuuta 1970) on kanadalainen televisionäyttelijä. 

Taylor syntyi Torontossa tummaihoiselle kanadalaisisälle ja valkoihoiselle skotlantilais-kanadalaiselle äidille. Tällä hetkellä Taylor esittää Tri Camille Saroyania yhdysvaltalaisessa televisiosarjassa *Bones*. Taylor on esiintynyt myös kahdessa melko lyhytikäisessä televisiosarjassa; *3 lbs* ja *Sex, Love & Secrets*.

Taylor on myös vieraillut useissa suosituissa televisiosarjoissa, muun muassa *NCIS Rikostutkijat*, *Num3rot*, *Lost*, *CSI: Miami*, *Ilman johtolankaa*, *Viiden juttu*, *Dawson's Creek* ja *S.H.I.E.L.D. Agentit*. Hän esitti Debrah Simmonsia vuoden 2005 romanttisessa komediassa *Diary of a Mad Black Woman* ja pienen roolin elokuvassa *Serenity*.

Taylor esiintyi ensimmäisen kerran tv-sarjassa *Bones* toisen kauden ensimmäisessä jaksossa "Pois raiteilta" esittäen tri Camille Saroyania. Kauden kuudessa ensimmäisessä jaksossa, hän esiintyi vierailevana tähtenä. Jaksossa seitsemän, "Kultakutri" hänet lisättiin päähenkilöksi.

Aiheesta muualla
----------------

* Tamara Taylor Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Yhdysvallat
* Puola

 |
|  |
| Henkilöt | 
* Deutsche Synchronkartei
* Elonet

 |

 |
**Vladimir Stepanovitš Stogov** (ven. Владимир Степанович Стогов, 5. joulukuuta 1930 Moskova, Venäjän SNT, Neuvostoliitto – 17. toukokuuta 2005 Moskova, Venäjä) oli Neuvostoliittoa edustanut venäläinen painonnostaja ja olympiamitalisti.

Stogov saavutti olympiahopeaa Melbournen 1956 olympialaisissa alle 56-kiloisten sarjassa yhteistuloksella 337,5 kg. Hänen punnerrustuloksensa oli 105 kg ja tempaustuloksensa maailmanennätys 105 kg, ja näissä molemmissa nostomuodoissa hän sijoittui ensimmäiseksi yhdessä yhdysvaltalaisen Charles Vincin kanssa. Työnnössä Stogov nosti 127,5 kg ja oli tässä nostomuodossa vasta neljänneksi paras. Vinci voitti kultaa työnnettyään viisi kiloa Stogovia enemmän.

Stogov voitti MM-kultaa alle 56 kilon sarjassa vuosina 1955, 1957, 1958, 1959 ja 1961 sekä EM-kultaa samassa sarjassa vuosina 1955, 1956, 1958, 1959, 1960 ja 1961. Vuonna 1962 hän saavutti vielä MM-pronssia ja EM-hopeaa.

Stogov teki urallaan kahdeksan maailmanennätystä: kaksi punnerruksessa, yhden tempauksessa, yhden työnnössä sekä neljä yhteistuloksessa.

Lähteet
-------

* Vladimir Stogovin olympiasijoitukset Sports-Reference.com.  Arkistoitu 20.9.2011. Viitattu 29.12.2009. (englanniksi)
* Painonnoston arvokisamitalistit Sports123.com. Viitattu 29.12.2009. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**James Bulwer** (21. maaliskuuta 1794 Aylsham, Norfolk – 11. kesäkuuta 1879) oli englantilainen luonnontutkija ja keräilijä.

Bulwer opiskeli Cambridgen Jesus Collegessa. Siellä hän sai opetusta piirtämisessä kuuluisalta maisemamaalarilta John Sell Cotmanilta. Hänet valittiin Linnean Societyn jäseneksi nilviäistutkimustensa ansiosta, ja yhtenä kolmesta suosittelijasta oli William Elford Leach.

1818 Bulwer valmistui diakoniksi ja 1822 papiksi. Vuonna 1823 hänet valittiin Dublinin Booterstownin kappalaiseksi, 1831 Bristolin ja 1833 Lontoon St James's Chapelin kappalaiseksi. Hän vietti useita talvikausia matkustellen Espanjassa, Portugalissa ja Madeiralla, toisinaan filosofi Alfred Lyallin seurassa.

Keväällä 1825 Bulwer sai Madeiralta kokoelmiinsa tuntemattoman liitäjän, jonka William Jardine ja Prideaux John Selby nimesivät tyrskyliitäjäksi (*Bulweria bulwerii*) vuonna 1828. Myös tyrskyliitäjien heimo sai nimensä *Bulweria* hänen kunniakseen, samoin kuin tummaviistäjien suku *Pseudobulweria* ja borneonfasaani *Lophura bulweri*.

Bulwer muutti takaisin Norfolkiin vuonna 1839 Blicklingin ja myöhemmin Hunworthin kappalaiseksi. Hän uudisti tuttavuutensa Cotmaniin, kun hänen poikansa menivät opiskelemaan King's College Schooliin, ja Cotman viehättyi hänen Espanjassa ja Madeiralla tekemistään piirroksista niin, että maalasi vesiväreillä tauluja niiden maisemista.

Lähteet
-------

* Alumin Cantabrigienses (englanniksi)[vanhentunut linkki]
* The Founders' Fund Collection (englanniksi) (Arkistoitu – Internet Archive)
* Cybermuse (englanniksi)[vanhentunut linkki]

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* RKD Artists
* ULAN

 |

 |
**Viljo Ilmari Parvio**, vuoteen 1919 **Pehrsson** (12. joulukuuta 1909 Naantali – 3. maaliskuuta 2003 Heinola) oli suomalainen metsänhoitaja, virkamies, järjestöjohtaja ja yksityismetsätalouden asiantuntija, joka sai metsäneuvoksen arvonimen.

Parvion vanhemmat olivat kaupunginvoudin apulainen Emil Reinhold Parvio, aiemmin Pehrsson, ja Elsa Johanna Karlström ja puoliso vuodesta 1945 lehtori Hilkka Paula Kalevikki Tossavainen. Parvio tuli ylioppilaaksi Töölön yhteiskoulusta 1930 ja valmistui metsänhoitajaksi Helsingin yliopistosta 1934. Hän oli Metsähallituksen ylimääräinen metsänhoitaja 1934 ja avustava metsänhoitaja Pohjanmaan piirikunnassa 1934–1937, Keski-Pohjanmaan metsänhoitolautakunnan apulaismetsänhoitaja Kokkolassa 1937–1938, Itä-Hämeen metsänhoitolautakunnan apulaismetsänhoitaja Lahdessa 1938–1953, vs. metsänhoitaja 1945–1947 ja ylimittaaja 1947–1953, Itä-Hämeen metsänhoitoyhdistysten liiton toiminnanjohtaja 1953–1962, Itä-Hämeen metsänhoitolautakunnan piirimetsänhoitaja 1962–1966 ja Uudenmaan-Hämeen metsänhoitolautakunnan, vuodesta 1968 Uudenmaan-Hämeen piirimetsälautakunta, päämetsänhoitaja Helsingissä 1966–1972.

Parvio oli myös Kiuruveden pika-asutustoimikunnan metsänhoitajajäsen 1940–1941, Itä-Hämeen puulautakunnan varajäsen ja johtaja 1945–1947, Itä-Hämeen metsänhoitoyhdistysten liiton sihteeri 1945–1947 ja toiminnanjohtaja 1947–1953, Itä-Hämeen metsäkaupallisen piiritoimikunnan sihteeri 1953–1960 ja Järvelän Seudun Metsäntuottajat Oy:n toimitusjohtaja 1951–1962. Hänellä oli lisäksi useita luottamus- ja asiantuntijatehtäviä. Ilmatorjuntaupseerin koulutuksen saanut Parvio osallistui sekä talvisotaan että jatkosotaan, jonka aikana hänen johtamansa ilmatorjuntapatteri muun muassa puolusti Helsinkiä. Metsäneuvoksen arvonimen Parvio sai 1973.

Lähteet
-------

1. 1 2 3  Jensen-Eriksen, Niklas: Metsäneuvos Viljo Parvio (1909–2003). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura. Viitattu 6.4.2023.
2. ↑  Merkkipäivän mietteitä. Pitkäjänteisyyttä metsäpolitiikkaan.  *Uusi Suomi*, 12.12.1979, nro 333, s. 4. Kansalliskirjasto. Viitattu 6.4.2023.

Aiheesta muualla
----------------

* Niklas Jensen-Eriksen: Viljo Parvio *Biografiasampo*.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Talousvaikuttajat

 |

 |
**Paul Werner Lybeck** (25. joulukuuta 1861 Uusikaarlepyy – 12. heinäkuuta 1911 Helsinki) oli suomenruotsalainen lakimies ja kirjailija.

Paul Werner Lybeck oli kirjailija Mikael Lybeckin vanhempi veli ja hän toimi oikeusneuvosmiehenä Helsingissä. Lybeck aloitti kirjoittamisen vasta viimeisinä elinvuosinaan kun vakava sydänsairaus pakotti hänet palaamaan kotikaupunkiinsa. Lybeckin Uudenkaarlepyyn historiaan liittyvä kertomuskokoelma *Den siste majgrefven och andra österbottningar* julkaistiin hänen kuolemansa jälkeen.

Svenska litteratursällskapet i Finland jakaa vuosittain Paul Werner Lybeckin palkinnon.

Teoksia
-------

* *Den siste majgrefven och andra österbottningar* : efter författarens död samlade berättelser, utgifna af Mikael Lybeck. Söderström, Helsingfors 1911, 2. painos Schildt, Helsingfors 1922

Lähteet
-------

* Paul Werner Lybeck SKS:n kirjailijamatrikkelissa (toimimaton linkki)
* Svenskösterbottniska författare : Paul Werner Lybeck[vanhentunut linkki]
* Nykarlebyvyer : Paul Verner Lybeck (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ruotsi

 |
|  |
| Henkilöt | 
* Ylioppilasmatrikkeli 1853–1899

 |

 |
**Charles Henry Tilson Marshall** (8. heinäkuuta 1841 - 20. tammikuuta 1927 Lontoo) oli brittiläinen sotilas ja lintutieteilijä.

Marshall opiskeli Oxfordin yliopistossa ja liittyi Intian armeijaan 1859. Hän palveli everstin arvoisena upseerina Punjabissa, Himalajalla ja Hyderabadissa, ja palasi Englantiin 1896. Vapaa-aikoinaan hän tutki ja keräsi lintuja, ja toimitti ne Allan Octavian Humelle. Hän julkaisi veljensä George Frederick Leycester Marshallin kanssa teoksen *Monograph of the Capitonidae, or Scamorial Barbets* (1870-1871), sekä lintutieteellisiä artikkeleita Ibis-lehdessä.

Marshall kirjoitti yhdessä Allan Octavian Humen kanssa kolmiosaisen teoksen *The Game Birds of India, Burmah and Ceylon* (1878 ja 1880).

Marshall avioitui Laura Pollockin kanssa, ja heillä oli ainakin kaksi lasta: hyönteistutkija, tohtori Guy A. K. Marshall, ja kirjailija Maud Diver.

Lähteet
-------

* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |

 |
**James Howard Dunn** (2. marraskuuta 1901 New York, New York – 3. syyskuuta 1967 Santa Monica, Kalifornia) oli yhdysvaltalainen näyttelijä.

Ura
---

Hän aloitti uransa vaudevillenäyttelijänä. Hän aloitti elokuvauransa 1920-luvun lopussa. Hän loi laajan uran niin elokuvissa kuin myöhemmin televisiossakin. Vuonna 1934 hän näytteli peräti neljässä elokuvassa Shirley Templen kanssa. Hän sai parhaan miessivuosan Oscarin elokuvasta *Brooklynissä kasvoi puu* (A Tree Grows in Brooklyn, 1945). Hän keskittyi 1950- ja 1960-luvuilla luomaan uraa lähinnä televisiossa. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta.

Yksityiselämä
-------------

James Dunn oli naimisissa kolme kertaa, joista viimeinen avioliitto kesti hänen kuolemaansa saakka. Lapsia hänellä ei tiettävästi kuitenkaan ollut. Hän kuoli 65-vuotiaana mahaleikkauksesta seuranneisiin komplikaatioihin.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **James Dunn**.
* James Dunn NNDB:ssä
* James Dunnin tekemät roolit Broadwaylla

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |
**Rudolf "Rolf" Schafstall** (22. helmikuuta 1937 Duisburg – 30. tammikuuta 2018 Krefeld) oli saksalainen jalkapallovalmentaja ja puolustaja.

Ura
---

Schafstall pelasi urallaan ennen Bundesliigan perustamista Saksan korkeimalla sarjatasolla pelanneessa Hambornissa ja myöhemmin 1960-luvun lopulla Regionalligassa SSV Reutlingenissä. Hän lopetti pelaajauransa 32-vuotiaana 1969.

Valmennusuransa Schafstall aloitti maaliskuussa 1976 MSV Duisburgin päävalmentajana. Pesti jäi lyhyeksi, vaikka hän luotsasikin seuran kauden päätteeksi Bundesliigan kymmenenneksi. Schafstall joutui nimittäin jättämään tehtävänsä kauden jälkeen. Ura jatkui lokakuussa 1977 2. Bundesliigaan pudonneen Kalrsruher SC:n päävalmentajana. Schafstall johdatti seuran sarjassa seitsemänneksi, mutta sai yllättäen potkut huhtikuussa 1978. Tämän jälkeen hän palasi Duisburgiin ja luotsasi seuran kaudella 1978/79 UEFA Cupissa välieriin.

Kesällä 1979 Schafstall siirtyi Rot-Weiss Essenin peräsimessä. Debyyttikaudellaan Schafstall luotsasi seuran jopa 2. Liga Nordin kakkoseksi, mutta seuraavan kauden kahdeksas sija oli pettymys ja Schafstall jätti seuran kesäkuussa 1981. Seuraavana vuonna Schafstall palasi jälleen pääsarjatasolle VfL Bochumin päävalmentajaksi. Schafstall luotsasi seuraa neljä vuotta ja paras sijoitus oli liigan yhdeksäs. Kesällä 1986 hän siirtyi FC Schalken peräsimeen, mutta debyyttikauden 13:s sija Bundesliigassa oli suuri pettymys. Schafstall sai kuitenkin jatkaa tehtävissään, mutta kehnot suoritukset syyskaudella johtivat potkuihin joulukuussa 1987.

Schalke-pestinsä jälkeen Schafstall luotsasi Bayer Uerdingeniä Bundesliigassa 1987–89. Tuona aikana seura pelasi myös eurokentillä ja oli voittamassa UEFA Intertoto Cupia 1988. Lisäksi seura voitti samana vuonna Saksan hallicupin mestaruuden. Tämän jälkeen Schafstall valmensi 2. Bundesliigassa VfL Osnabrückiä, toistamiseen VfL Bochumia pääsarjassa, FC Stahl Brandenburgia, Fortuna Düsseldorfia, Stuttgarter Kickersiä ja Hannoveria. 

Hannover-pestinsä päättymisen jälkeen 1994 Schafstall oli viitisen vuotta sivussa valmennustehtävissä, kunnes siirtyi helmikuussa 1999 Dynamo Dresdenin valmentajaksi. Pesti jäi kuitenkin vain kuukauden mittaiseksi. Tämän jälkeen hän valmensi vielä keväällä 2001 lyhyen aikaa VfL Bochumia.

Aiheesta muualla
----------------

* Die Bundesliga trauert um ihren härtesten Hund *Welt* (saksaksi)

|  |  |  |
| --- | --- | --- |
| Edeltäjä:**Damian Halata** | **Dynamo Dresdenin päävalmentaja**2–3/1999 | Seuraaja:**Colin Bell** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
Valter Kostilainen vuonna 1978.
**Valter Kostilainen** (8. syyskuuta 1928 Suojärvi – 23. heinäkuuta 2000 Lahti) oli suomalainen professori, joka vaikutti keskeisesti laiva-alan tutkimukseen.

Kostilainen kirjoitti ylioppilaaksi Helsingin Suomalaisesta Normaalilyseosta vuonna 1947 ja valmistui diplomi-insinööriksi Teknillisestä korkeakoulusta vuonna 1954. Vuonna 1966 hänestä tuli tekniikan tohtori. Hän hankki käytännön laivansuunnittelukokemusta teollisuuden palveluksessa, ja vuonna 1968 hänet nimitettiin Teknillisen korkeakoulun laivanrakennusopin professoriksi, jota virkaa hän hoiti eläkkeelle jäämiseensä, vuoteen 1991 saakka.

Kostilainen tutki ilmapulputuksen käyttöä laivanpropulsiona, mikä johti 1970-luvun alussa jäänmurtajien jäissä liikkumista parantavaan uuteen tuotteeseen. Hän osallistui Teknillisessä korkeakoulussa 1970-luvulla laivamallikoelaboratorion suunnitteluun ja rakentamiseen sekä vaikutti siihen, että VTT perusti kaupallisesta laivamallikoetoiminnasta huolehtivan laiva-alan tutkimuslaboratorion kokeiden uhatessa siirtyä ulkomaille. Hän toteutti 1980-luvulla avovesi-laivamallialtaan muuttamisen jääaltaaksi vastaamaan lisääntyvän arktisen laivantutkimustoiminnan tarpeita. Jo 1970-luvulla hän johti tutkijaryhmää, joka selvitti laivan liikeradan dynamiikkaa matalassa vedessä sekä laivaonnettomuuksia ja niiden syy-yhteyksiä.

Kostilainen kuoli 71-vuotiaana auto-onnettomuuden seurauksena heinäkuussa 2000.

Lähteet
-------

* Ellonen, Leena (toim.): *Suomen professorit 1640–2007*, s. 330. Helsinki: Professoriliitto, 2008. ISBN 978-952-99281-1-8.
* Hyyppä, Jussi & Vartsa, Petri: Tutkija kehitti laivanrakennuksen teoriaa. (Muistokirjoitus.) *Helsingin Sanomat*, 13.8.2000, s. A 16. Artikkelin verkkoversio.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Suomi (KANTO)

 |

 |
**Tim Forsyth** (s. 17. elokuuta 1973, Mirboo North) on australialainen entinen korkeushyppääjä. Hän osallistui urallaan kolmiin kesäolympialaisiin vuosina 1992, 1996 ja 2000.

Forsythin ensimmäinen saavutus kansainvälisellä tasolla oli vuoden 1990 nuorten maailmanmestaruuskilpailuissa, joissa hän voitti hopeaa. Vuoden 1992 kesäolympialaisissa 19-vuotias Forsyth voitti pronssia ennätystuloksellaan 2,34 m. Hän voitti toisen hopeamitalin nuorten maailmanmestaruuskilpailuissa.

Forsythin kaikkien aikojen paras tulos on 2,36 m, jonka hän hyppäsi maaliskuussa 1997, viisi kuukautta ennen Ateenassa pidettyjä vuoden 1997 maailmanmestaruuskilpailuja. Tulos oli Forsythin 9. Australian ennätys ja myös Oseanian ennätys.

Huippu-urheilun lopettamisen jälkeen Forsyth on pelannut koripalloa Peninsula Raiders -joukkueessa. Pitkien hiustensa ja kokopartansa ansiosta hän on saanut lempinimekseen Lentävä Jeesus.

Lähteet
-------

* Tim Forsyth Kansainvälinen yleisurheiluliitto.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Tim Forsyth
David C. Broderick.
**David Colbreth Broderick** (4. helmikuuta 1820 – 16. syyskuuta 1859) oli yhdysvaltalainen demokraattipoliitikko. Hän toimi Kalifornian senaattorina Yhdysvaltain senaatissa sekä osavaltion varakuvernöörinä. 

Broderick syntyi Washingtonissa. Hänen vanhempansa olivat Irlannista. Broderick muutti perheensä kanssa kolmevuotiaana New Yorkiin ja kävi siellä julkisia kouluja. Hän muutti San Franciscoon vuonna 1849 Kalifornian kultaryntäyksen mukana. 

Broderick pääsi Kalifornian senaattiin vuonna 1850 ja toimi virkakautensa, 1850-–851 ajan myös Kalifornian varakuvernöörinä. Hän kuoli vuonna 1859 39-vuotiaana.

Lähteet
-------

* David Colbreth Broderick

Kalifornian varakuvernöörit

* McDougal
* Broderick
* Purdy
* R. Anderson
* Walkup
* Downey
* Quinn
* de la Guerra
* Chellis
* Machin
* Holden
* Pacheco
* Irwin
* Johnson
* Mansfield
* Daggett
* Waterman
* White
* Reddick
* Millard
* Jeter
* Neff
* A. Anderson
* Porter
* Wallace
* Eshleman
* Stephens
* Young
* Fitts
* Carnahan
* Merriam
* Hatfield
* Patterson
* Houser
* Knight
* Powers
* G. Anderson
* Finch
* Reinecke
* Harmer
* Dymally
* Curb
* McCarthy
* Davis
* Bustamante
* Garamendi
* Maldonado
* Newsom
* Kounalakis


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Puola

 |
|  |
| Henkilöt | 
* US Congress

 |
|  |
| Muut | 
* SNAC

 |

 |
**Carlos García Badías** (s. 29. huhtikuuta 1984 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Almeríaa ja on pelipaikaltaan keskuspuolustaja.

Seurajoukkueura
---------------

García on Espanyolin kasvatti. Kaudella 2003–2004 hän pelasi kolmeen otteeseen seuran edustusjoukkueessa. Seuraavaksi kaudeksi 2004–2005 hän siirtyi lainalle Polideportivo Ejidoon.

Kesällä 2005 García palasi kasvattajaseuraansa, jonka jälkeen hänet kaupattiin Segunda Divisiónissa pelanneeseen Almeríaan. Hän nousi lähes välittömästi joukkueen avauskokoonpanoon ja pelasi lopulta koko kauden aikana yhteensä 39 sarjaottelua. Almería onnistui nousemaan seuraavan kauden 2006–2007 päätteeksi maan korkeimmalle sarjatasolle Primera Divisióniin.

Hänellä oli vaikeuksia saada peliaikaa Hugo Sánchezin alaisuudessa ja niin hän vietti kauden 2009–2010 lainalla sevillalaisseura Real Betisissä. Palattuaansa Almeríaan hän onnistui jälleen vakiinnuttamaan pelipaikkansa avauskokoonpanossa.

Aiheesta muualla
----------------

* Carlos Garcían esittely Almerían kotisivustolla (Arkistoitu – Internet Archive) (espanjaksi)
* Carlos Garcían tilastot BDFutbol-sivustolla (englanniksi)
**Bernhard Meyer** (1767 Hanau – 1836 Offenbach am Main) oli saksalainen lääkäri, kasvitieteilijä ja ornitologi.

Meyer teki lintutieteellisiä retkiä Hollantiin, Sveitsiin ja Tanskaan vuosina 1805–1827.

Meyer kirjoitti yhdessä Philipp Gottfried Gaertnerin (1754–1825) ja Johannes Scherbiuksen (1769–1813) kanssa kasvitieteellisen teoksen *Flora der Wetterau* (1799). Yhdessä Johann Wolfin kanssa hän kirjoitti lintutieteellisen teoksen *Taschenbuch der deutschen Vögelkunde Oder kurze Beschreibung aller Vögel Deutschlands* (Frankfurt am Main, 1810).

Meyer antoi tieteellisen nimen grönlanninlokille vuonna 1822. Hän perusti lintukokoelman Senckenbergin  luonnonhistorialliseen museoon Frankfurt am Mainiin.

Lähteet
-------

1. ↑  FEN-NET (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Tšekki
* Alankomaat

 |
|  |
| Tieteilijät | 
* International Plant Names Index

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Deutsche Biographie

 |

 |
**The Jerusalem Post** on israelilainen englannin- ja ranskankielinen tabloid-sanomalehti. Lehden perusti Gershon Agron perusti 1. joulukuuta 1932 nimellä *The Palestine Post*. Vaikka The Jerusalem Post tavoittaa päivittäin kymmeniätuhansia lukijoita, lukijamäärät eivät silti ole yhtä suuria kuin isommilla hepreankielisillä sanomalehdillä. *The Jerusalem Postin* lukijakunta koostuu kuitenkin paljolti erilaisista lukijoista, kuten israelilaisista poliitikoista, ulkomaisista journalisteista ja turisteista. Lehteä toimitetaankin ympäri maailman.

Historia
--------

Nykyinen *The Jerusalem Post* perustettiin alkujaan nimellä *The Palestine Post*. Perustaja Gershon Agron oli amerikkalainen journalisti sekä lehtitoimittaja, joka asui Palestiinan mandaatissa. Alkujaan lehti kannatti juutalaisten valtion syntyä Palestiinaan sekä avoimesta vastusti Ison-Britannian yrityksiä vastustaa juutalaisten maahanmuuttoa mandaatin aikana.

Aikaisemmin *The Jerusalem Post* kannatti Israelin työväenpuoluetta ja lehden poliittinen näkemys olikin liberaali tai keskusta-vasemmistolainen. Vuonna 1989 Hollinger Inc. osti *The Jerusalem Postin*. Kanadalaisen konservatiivisen lehden, ja sen johtajan Condrad Blackin hallinnon alaisena *The Jerusalem Postin* poliittinen kanta siirtyi keskusta-oikeistolaiseksi ja lehti rupesi kannattamaan Likudia.

Nykyisyys
---------

Tällä hetkellä *The Jerusalem Postin* katsotaan kallistuvan maltilliseen oikeistoon poliittisessa kannassaan, vaikkakin vasemmistomyönteisiä kolumneja esiintyykin toimituksen sivuilla. *The Jerusalem Post* kannattaa talouspolitiikkaa, joka lähentelee neoliberalismia.

Muiden israelilaisten lehtien tapaan *The Jerusalem Post* ilmestyy sunnuntaista perjantaihin. Lehti ei ilmesty lauantaisin sapatin takia.

Aiheesta muualla
----------------

* The Jerusalem Postin kotisivut (Arkistoitu – Internet Archive)
**Soad Hosni** (26. tammikuuta 1943 – 22. kesäkuuta 2001) oli egyptiläinen näyttelijä. Hosni esiintyi 75 elokuvassa, joista ehkä kuuluisin on *Khali Balak min Zouzou* vuodelta 1974. Hän kuoli vuonna 2001 tiputtuaan asuntonsa parvekkeelta Lontoossa ilmeisesti itsemurhan tehneenä.

Elämäkerta
----------

Elokuvassa *Hasan wa Naimah* vuodelta 1959.
Lehtikuvassa vuodelta 1969.
Soad Hosni syntyi Kairossa 26. tammikuuta 1943. Perheeseen kuului 17 lasta. Hänen isänsä oli kalligrafi. Puolisiskosta Nagatista tuli kuuluisa laulaja ja puoliveli oli Umm Kulthumille työskennellyt säveltäjä ja udin soittaja. Jo 3-vuotiaana Soad Hosni esiintyi laulaen egyptiläisessä radio-ohjelmassa *Papa Sharo*.

Soad Hosni näytteli elokuvaurallaan 75 elokuvassa ja hän tuli tunnetuksi "egyptiläisen elokvuan Tuhkimona". Hänen kuuluisia elokuviaan olivat esimerkiksi Hossam Eddine Mostafan ohjaama *Al- Ashqya' al-Thalatha* vuodelta 1962, Niazi Mostafan ohjaama *Sagheera 'Al Hob* vuodelta 1966 ja Kamal el-Sheikhin ohjaama *Be'r el-herman* vuodelta 1969. Hänen kuuluisin roolinsa oli vuoden 1974 elokuvassa *Khali Balak min Zouzou*. Elokuvan käsikirjoitti Salah Jaheen ja ohjasi Niazi Mostafa. Hosni näyttelee opettajaansa rakastuvaa oppilasta.

Hosnin viimeinen rooli oli hänen entisen aviomiehensä Ali Badakhanin ohjaamassa vuoden 1991 elokuvassa. Hänen terveydentilansa alkoi heikentyä ja hän lopetti näyttelemisen kokonaan. Hosni kärsi selkärankaan liittyneistä ongelmista ja sen aiheuttamista sivuoireista, jotka vaikeuttivat esimerkiksi liikkumista.

Soad Hosni kuoli 22. kesäkuuta 2001. Hän oli pudonnut parvekkeelta asunnostaan Lontoossa Britanniassa. Poliisi piti selvityksen jälkeen kuolemaa itsemurhana. Jotkin tahot esittivät epäilyjä kuoleman syyn suhteen. Hosnin sisko teki valituksen ja syytti egyptiläisiä viranomaisia kuolemasta. Tutkinta Egyptissä lopetettiin kuitenkin maaliskuussa 2014.

Lähteet
-------

1. 1 2 3 4 5 6 7  Egyptians mourn screen Cinderella *BBC News*. BBC. Viitattu 30.4.2021. (englanniksi)
2. 1 2 3 4  Remembering Egyptian cinema sweetheart, Soad Hosny *Egypt Today*. Viitattu 30.4.2021. (englanniksi)}
3. ↑  Tanya Goudsouzian: Death by balcony in Egypt *Al Jazeera*. Viitattu 30.4.2021. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Australia

 |
|  |
| Muut | 
* IdRef

 |

 |
**Aberdeen-Angus** on Skotlannista lähtöisin oleva lihakarjarotu. Aberdeenin ja Anguksen kreivikunnissa hyvin samankaltaisiksi jalostetut nupot, mustat karjarodut yhdistettiin Aberdeen-Angus-roduksi 1800-luvun alkupuolella. Jalostus on ollut merkittävää etenkin Pohjois-Amerikassa.

Kyseistä rotua on suuresti pidetty arvossa alusta alkaen erityisesti sen lihan laadun ja toisaalta lihan marmorisoitumisen takia.

Ulkonäkö
--------

Aberdeen-Anguksen väri voi olla joko yksivärinen musta tai punainen, joista punainen on väistyvä. Lehmät ovat elopainoltaan 600–800 kg ja sonnit 1000–1250 kg, eli rotu luokitellaan keskikokoiseksi. Aberdeen-Angus on periytyvästi nupo rotu. Se kasvattaa pitkän karvan ja selviää kylmissäkin oloissa. 

Anguksia ei käytetä lypsykarjatiloilla, mutta niitä kasvatetaan lihaksi että emolehmiksi. Jotkut kasvattavat hyväsukuisia sonneja, ja tienaavat täysi-ikäisistä sonneista hyviä hintoja, kun niitä ostetaan astutuskäyttöön.

Lähteet
-------

1. ↑   (Arkistoitu – Internet Archive)
2. ↑  Historia | Suomen Angusyhdistys *angus.fi*. Viitattu 9.7.2019.
3. 1 2  Faba: Lihakarjarodut Suomessa *faba.fi*.  Arkistoitu 20.10.2011. Viitattu 13.11.2011.
4. ↑   (Arkistoitu – Internet Archive)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Aberdeen-Angus**.
* Suomen Angusyhdistys (Arkistoitu – Internet Archive)
*
**Järvi-Suomen Partiolaiset ry** (JS-P) on iso itäisen Suomen partiopiiri, joka on perustettu Pieksämäellä 21. huhtikuuta 2007 kun Etelä-Savon Partiolaiset ry:n, Kainuun Partiolaiset ry:n, Keski-Suomen Partiolaiset ry:n, Pohjois-Karjalan Partiolaiset ry:n ja Pohjois-Savon Partiolaiset ry:n lippukunnat perustivat uuden partiopiirin.

Partiotoiminta tapahtuu lippukunnissa, mutta partiopiirinä JS-P ohjaa alueellista yhteistyötä ja tarjoaa lippukunnille toimintaa tukevia resursseja. Järvi-Suomen alueella toimii noin 140 lippukuntaa. Yhteensä jäseniä on hieman yli 5 000 partiolaista. Piirin toiminta-aluetta on Etelä-Savo, Kainuu, Keski-Suomi, Pohjois-Karjala sekä Pohjois-Savo.

Piirin lippukuntien edustajat valitsevat Järvi-Suomen Partiolaisille hallituksen. Hallituksen jäsenet ovat vapaaehtoisia piirin partiolaisia. Hallitukseen kuuluu piirinjohtaja ja piirin varajohtaja sekä eri toiminnanalojen ministerit. Hallituksen ja toiminnanalojen lisäksi Järvi-Suomen Partiolaisilla on työntekijöitä, jotka tukevat sekä lippukuntia että piirin vapaaehtoisia. Piirillä on kaksi toimistoa, toinen Kuopiossa ja toinen Jyväskylässä.

Vuonna 2023 piirin puheenjohtajana toimii Miikael Saksman ja varajohtajana Hanna Moisio. Lippukuntatuesta vastaavana hallituksen jäsenenä toimii Matilda Hamara. Kasvatuksesta vastaavana hallituksen jäsenenä toimii Anni Alanko. Vapaaehtoistuesta vastaavana hallituksen jäsenenä toimii Ella Takkinen. Viestinnästä vastaavana hallituksen jäsenenä toimii Emil Lauronen. Yhteiskuntasuhteista ja taloudesta vastaavana hallituksen jäsenenä toimii Hanna Venäläinen. Kasvusta vastaavana hallituksen jäsenenä toimii Jenni Kolmisoppi.

Lähteet:
--------

1. ↑  Järvi-Suomen partiolaiset ry *Järvi-Suomen Partiolaiset ry*. Viitattu 27.2.2023.
2. ↑  Tietoa partiosta ja partiopiiristä *Järvi-Suomen Partiolaiset ry*. Viitattu 27.2.2023.
3. ↑  Piirihallituksen yhteystiedot *Järvi-Suomen Partiolaiset ry*. Viitattu 27.2.2023.
**Lengsel** on norjalainen progressiivinen metalliyhtye, joka on kotoisin Birkelandista. Yhtye julkaisi kriitikoiden arvostusta saaneen esikoisalbuminsa *Solacen* Endtime Productionsilla vuonna 2000 ja levy lisensoitiin Solid State Recordsille Yhdysvaltojen julkaisua varten. Toinen albumi *The Kiss, The Hope* julkaistiin 2007. Yhtyeen nimi tarkoittaa "kaipausta" norjan kielellä; kaipaus on kantava teema yhtyeen esikoisalbumilla.

Historia
--------

Tor Magne S. Glidje, Ole Halvard Sveen ja John Robert Mjåland perustivat Lengselin vuonna 1995. Yhtye julkaisi nimidemon vuonna 1997. Vuonna 2000 yhtye julkaisi hyvän vastaanoton saaneen esikoisalbuminsa *Solacen* kolmella levy-yhtiöllä, Endtime Productionsilla, Black Sun Recordsilla sekä Solid State Recordsilla. Albumin tyyli muistutti progressiivista black metalia.

Pian *Solacen* julkaisun Lengselin jäsenet perustivat samalla kokoonpanolla toisen yhtyeen, Ganglionin. Sen tyyli muuttui black metalista rockin suuntaan. Tyylimuutos vieraannutti Lengselin ihailijat mutta toi uusia.

Vuonna 1999 kitaristi Tor Glidje liittyi Extoliin basistiksi. Seuraavana vuonna Glidje vaihtoi kitaraan Extol toisen jäsenen poistuttua ja John Mjåland liittyi basistiksi. Kitaristin palattua, Glidje jätti Extolin mutta Mjåland pysyi basistina. Vuonna 2004 molemmat Extolin kitaristit jättivät yhtyeen ja heidän tilalleen tulivat Glidje ja Ole Sveen, jolloin Ganglionin jäsenet ja musiikki yhdistyivät Extolin kanssa. Useat Ganglion-kappaleet, jotka äänitettiin Ganglionin nimellä, liitettiin Extolin valikoimaan.

Glidje, Sveen ja Mjåland palasivat vuosien tauon jälkeen Lengselin pariin vuonna 2006. Yhtye levytti edellistä kokeellisemman albumin, joka kulki alun perin nimellä *Hell Calls Hell* mutta se vaihdettiin vähän ennen julkaisua nimeen *The Kiss the Hope*. Sen julkaisi saksalainen levy-yhtiö Whirlwind Records 10. joulukuuta 2006. Ganglionista eroten *The Kiss the Hopen* tyyli on enemmän hardcorea ja sludge metalia, ja sillä on hyvin vähän samoja piirteitä *Solacen* kanssa.

Extolin jäätyä tauolle vuonna 2007 Glidje, Sveen ja Mjåland jatkoivat Mantric-yhtyeessä soittamista ilman Extolin alkuperäistä laulajaa ja rumpalia.

Diskografia
-----------

* *Solace*  (2000)
* *The Kiss the Hope*  (2006)
* *Lengsel*  (2011)

Jäsenet
-------

* Tor Magne S. Glidje - kitara, laulu
* Ole Halvard Sveen - rummut, akustiset kitarat, koskettimet
* John Robert Mjåland - basso

Lähteet
-------

1. 1 2  Powell, Mark Allan (2002). *Encyclopedia of Contemporary Christian Music*, First printing, Peabody, Massachusetts: Hendrickson Publishers, 523. ISBN 1-56563-679-1.
2. ↑  Rivadavia, Eduardo: Lengsel Allmusic. Viitattu 20.11.2007.

Aiheesta muualla
----------------

* Lengselin kotisivut
* Lengsel Myspacessa (englanniksi)
* Lengsel Encyclopaedia Metallum -sivustolla (englanniksi)